[{"text_idx": "#000000", "text": "Rhywun ar dy ochr di"}, {"text_idx": "#000001", "text": "Hawl i Eiriolaeth! Beth yw Hynny?"}, {"text_idx": "#000002", "text": "Wyt ti erioed wedi clywed y gair eiriolaeth? Ti ddim yn clywed y gair yn aml iawn mewn bywyd o ddydd i ddydd, ond bwysig i bob plentyn a pherson ifanc. Mae \u2018eiriolaeth\u2019 yn rhywbeth sydd yno i helpu pan fyddi di angen."}, {"text_idx": "#000003", "text": "To read this article in English, click here"}, {"text_idx": "#000004", "text": "Felly, i ddeall beth yw eiriolaeth yn iawn, mae angen i ti ddeall dy\nhawliau. Oeddet ti\u2019n gwybod bod gen ti hawliau fel plentyn neu berson ifanc yng\nNghymru? Wel, mae gen ti! I ddweud y gwir, mae gen ti lot ohonynt."}, {"text_idx": "#000005", "text": "Mae Cymru wedi cofrestru i rywbeth sydd yn cael ei alw\u2019n Confensiwn y Cenhedloedd Unedig ar Hawliau\u2019r Plentyn (neu\u2019r CCUHP). Mae bron pob gwlad yn y byd wedi cofrestru i\u2019r CCUHP. 54 o erthyglau sydd yn gosod dy hawliau a sut dylai\u2019r llywodraeth weithio i sicrhau bod yr hawliau yma yn cael eu cyrraedd. Mae cofrestru i\u2019r CCUHP yn golygu bod eich llywodraeth wedi cytuno bod eich gwlad yn gymwys yn gyfreithiol i sicrhau bod gan bob plentyn yr hawliau yma beth bynnag eu cefndir neu amgylchiadau."}, {"text_idx": "#000006", "text": "Fel rhan o\u2019r CCUHP mae gen ti\u2019r hawl i gael gwybodaeth. Mae gen ti hawl i ddweud beth rwyt ti\u2019n meddwl dylai ddigwydd hefyd, ac i bobl wrando arnat ti. I ddarganfod mwy am dy holl hawliau yna edrycha ar dudalen CCUHP ar wefan Comisiynydd Plant Cymru."}, {"text_idx": "#000007", "text": "beth yn union ydy eiriolaeth?"}, {"text_idx": "#000008", "text": "roi\u2019n syml, mae eiriolaeth yn sicrhau bod gen ti lais a bod pobl yn clywed yr\nhyn sydd gen ti i ddweud. Mae\u2019n ffordd o sicrhau dy fod di\u2019n deall dy hawliau a\ndy fod di\u2019n rhan o unrhyw benderfyniad sydd yn cael ei wneud amdanat ti. Mae\u2019r\nbobl sydd yn helpu gyda hyn yn cael eu galw\u2019n eiriolwyr."}, {"text_idx": "#000009", "text": "Gwylia\u2019r fideo \u2018Oes unrhyw un yn gwrando\u2019 isod. Cafodd ei ysgrifennu a\u2019i recordio gan bobl ifanc sydd a\u0302 phrofiad o wasanaethau eiriolaeth. Mae\u2019n egluro beth yw eiriolaeth a pwy i gysylltu a\u0302 nhw."}, {"text_idx": "#000010", "text": "Fel y gweli di yn y fideo uchod, mae yna dri gwasanaeth gwahanol yng Nghymru sydd yn cynnig gwasanaethau eiriolaeth i blant a phobl ifanc. Os oes gen ti weithiwr cymdeithasol yna gallet ti gysylltu a\u0302 TGP Cymru neu NYAS Cymru."}, {"text_idx": "#000011", "text": "Os wyt ti\u2019n ansicr pwy i gysylltu a\u0302 nhw, neu os nad oes gen ti weithiwr cymdeithasol, yna mae posib cael eiriolwr drwy\u2019r llinell gymorth Meic. Mae Meic yn gallu helpu drwy neges testun, sgwrs ar-lein neu ar y ffo\u0302n. Gallem helpu ti i siarad gyda\u2019r bobl rwyt ti angen siarad a\u0302 nhw. Os wyt ti\u2019n dymuno, gallem siarad gyda phobl ar dy ran, gan ddefnyddio dy eiriau di, i sicrhau bod dy safbwynt yn cael ei glywed. Mae Meic yn llinell gymorth i holl blant a phobl ifanc Cymru hyd at 25 oed. Mae eiriolaeth yn un o\u2019r gwasanaethau rydym yn ei gynnig, gallem hefyd gynnig cyngor neu gymorth gydag unrhyw beth sy\u2019n achosi i ti boeni neu sy\u2019n dy ddrysu."}, {"text_idx": "#000012", "text": "I ddarganfod mwy am eiriolaeth, a pwy yw\u2019r cyswllt yn dy ardal di, edrycha ar wefan whatisadvocacy.cymru."}, {"text_idx": "#000014", "text": "Am ddim o ffonau symudol. Ni fydd yn ymddangos ar y bil."}, {"text_idx": "#000016", "text": "Oes rhywun yn gwrando arnat ti?"}, {"text_idx": "#000017", "text": "Rhywun i wrando. Rhywun i'th gymryd o ddifrif. Rhywun i roi cyngor."}]